760.160

Ordinaziun per incassar multas disciplinaras tar surpassaments dal dretg da pestga (OMP)

dals 08-12-2003 (versiun dals 01-01-2020)

sa basond sin l'art. 47 da la lescha introductiva tar il cudesch da procedura penala svizzer1) e sin l'art. 36a da la lescha chantunala da pestga *

relaschada da la regenza ils 8 da december 2003

1. Procedura da multas disciplinaras tenor il dretg chantunal *

Princip

Art.  1 * 1 Surpassaments da las prescripziuns da pestga vegnan chastiads en la procedura da multas disciplinaras, sche las premissas da l'artitgel 45 da la lescha introductiva tar il cudesch da procedura penala2) èn ademplidas.

Glista da multas

Art.  2 * 1 Ils surpassaments da las prescripziuns da pestga che vegnan chastiads cun multas disciplinaras figureschan ensemen cun ils imports correspundents da las multas en las prescripziuns da pestga.

Art.  3 *

…

Organs cumpetents per la surveglianza da pestga

Art.  4 1 Ils organs da surveglianza da pestga tenor l'artitgel 33 alinea 1 litera a fin e da la lescha chantunala da pestga3) èn autorisads d'incassar multas disciplinaras.

1) CS 312.0 2) DG 350.100 3) DG 760.100 * tabellas da las modificaziuns a la fin dal relasch

1

760.160

Refusa e denunzia

Art.  5 1 Ils organs da surveglianza da pestga èn obligads da communitgar a l'autura u a l'autur dal delict ch'ella u el possia refusar la procedura da multas disciplinaras.

2 Sche l'autura u l'autur dal delict refusa la procedura da multas disciplinaras, vegn exequida la procedura penala ordinaria.

3 Sche   la   procedura   da   multas   disciplinaras   per   in   u   per   plirs   surpassaments reproschads   a   l'autura   u   a   l'autur   dal   delict   vegn   refusada,   vegnan   tut   ils surpassaments giuditgads en la procedura penala ordinaria.

b)

c)

d)

Formulars da multas, cedel da pajament e directivas

Art.  6 1 Ils formulars da multas ston cuntegnair almain las suandantas indicaziuns:

a)

il num, il prenum, la data da naschientscha ed il lieu da domicil da l'autura u da l'autur dal delict;

il gener, las uras ed il lieu da la cuntravenziun sco er las cifras respectivas da la glista da multas;

l'import da la multa;

l'indicaziun ch'i vegnia exequida la procedura penala ordinaria, sche la multa na vegn betg pajada entaifer 30 dis;

la durada dal temp da ponderaziun;

la data da la consegna dal formular da multa;

la suttascripziun da l'organ da surveglianza da pestga.

e)

f)

g)

2 L'uffizi   da   chatscha   e   pestga   relascha   las   directivas   necessarias   per   realisar   la procedura da multas disciplinaras.

Pajament

Art.  7 1 L'autura u l'autur dal delict po pajar la multa immediatamain u entaifer 30 dis.

2 Sche la multa vegn pajada immediatamain, vegn emessa ina quittanza.

3 Sche l'autura u l'autur dal delict na paja betg immediatamain la multa, survegn ella u el in temp da ponderaziun da 30 dis a partir da la facturaziun. Sch'il quint vegn pajà entaifer quest termin, sto il formular da multas emplenì vegnir destruì. Sch'il quint na vegn betg pajà entaifer il termin da ponderaziun, sto vegnir introducida la procedura penala ordinaria.

Art.  8 *

…

2

760.160

2. Procedura da multas disciplinaras tenor il dretg federal *

Autoritad cumpetenta

Art.  8a * 1 Ils organs da surveglianza da pestga tenor l'artitgel 33 alinea 1 litera a fin litera e da la   lescha   chantunala   da   pestga4)  èn   cumpetents   per   incassar   multas   disciplinaras tenor la legislaziun federala davart las multas disciplinaras5).

2 La procedura sa drizza tenor la lescha federala davart las multas disciplinaras6).

Art.  9 1 Questa ordinaziun entra en vigur il 1. da favrer 2004.

Entrada en vigur

4) DG 760.100 5) CS 741.03; CS 741.031 6) CS 741.03

3

760.160

Tabella da las modificaziuns - tenor conclus

Conclus 08-12-2003 21-12-2010 21-12-2010 21-12-2010 29-10-2013 29-10-2013 10-12-2019 10-12-2019 10-12-2019

Entrada en vigur 01-02-2004 01-01-2011 01-01-2011 01-01-2011 01-01-2014 01-01-2014 01-01-2020 01-01-2020 01-01-2020

Element relasch Art. 1 Art. 3 Art. 8 ingress Art. 2 Titel 1.

Titel 2.

Art. 8a

Modificaziun emprima versiun revisiun totala aboliziun aboliziun midada revisiun totala integraziun integraziun integraziun

Publicaziun en la CUL - 2010, 4816 2010, 4816 2010, 4816 - - 2019-030 2019-030 2019-030

4

760.160

Tabella da las modificaziuns - tenor element

Element relasch ingress Titel 1.

Art. 1 Art. 2 Art. 3 Art. 8 Titel 2.

Art. 8a

Conclus 08-12-2003 29-10-2013 10-12-2019 21-12-2010 29-10-2013 21-12-2010 21-12-2010 10-12-2019 10-12-2019

Entrada en vigur 01-02-2004 01-01-2014 01-01-2020 01-01-2011 01-01-2014 01-01-2011 01-01-2011 01-01-2020 01-01-2020

Modificaziun emprima versiun midada integraziun revisiun totala revisiun totala aboliziun aboliziun integraziun integraziun

Publicaziun en la CUL - - 2019-030 2010, 4816 - 2010, 4816 2010, 4816 2019-030 2019-030

5